प्रेम सुनार/पुस ११, गुल्मी । अर्घाखाँची जिल्लामा एक जना दलित युवतीले एक जना युवाको गर्व हो भन्दै न्यायका लागि सदरमुकाम धाए पनि न्याय पाउन नसकेर अलपत्र परेकी छन् ।
अर्घाखाँचीको मालारानी गाउँपालिका वडा नम्वर ४ खनकी १८ वर्षिया समिता बिक (नाम परिवर्तन) ८ महिनाको गर्भ सहित अलपत्र परेकी हुन् । उनले गुल्मीको धुर्कोट गाउँपालिका वडा नम्वर २, पिपलधारा जुम्लादीका १७ वर्षिय सन्तोष बिकले आफुलाई माया प्रेम गर्दै आएको र विवाह गर्ने प्रलोभन देखाई आफुलाई गर्भधारण गराएको आरोप लगाउँदै जिल्ला प्रहरी कार्यालय सन्धखर्कमा उजुरी दिएकी छन् । उनले उजुरी दिएको एक हप्ता हुँदा पनि प्रहरीबाट न्याय पाउन सकेकी छैनन् । उनका आफन्तजनले आरोपित युवाका दाजु तथा वडा सचिव कमल बिकको मिलोमोतोमा अलपत्र पार्ने षडयन्त्र भएको गुनासो गरेका छन् ।
स्थानियका अनुसार यस अघि पनि केहि युवती संग माया प्रेमको ढोंग रच्दै निज सन्तोष आपत्तीजनक अवस्थामा भेटिएको र भित्रभित्रै मिलाईएको थियो । उनका दाजु कमल बिकले पनि आफुलाई माया प्रेमको ढोङ्ग रच्दै फसाउने प्रयास गरेको भन्दै सन्धीखर्कमा एक युवती आएकी थिईन् ।
जिल्ला प्रहरी कार्यालय सन्धीखर्कका प्रमुख डिएसपी एकनारायण कोईरालाले आफुले मिलाउने प्रयास गरे पनि केटा पक्षले डिएनएको माग गरे पछि अदालती प्रकृयामा जान आफुले सुझाव दिएको बताए ।
आरोपित युवाका दाजु कमल बिकले भाईले स्वीकार गरे आफुले नरोक्ने र आफुबाट कुनै किशिमका षडयन्त्र नभएको जिकिर गरे पनि युवती अलपत्र पार्नमा मुख्य गरी उनै सक्रिय हुँदै आएका छन् ।
उनि भुमिका स्थान नगरपालिका वडा नम्वर ९ का वडा सचिव हुन् । यसर्थ पनि उनि प्रहरी प्रशासनको पहुँचमा रहेकोले घटना दवाउन सक्रिय भएको पिडित पक्षको आरोप छ ।